רחל שטיינשניידר

רחל שטיינשניידר (נולדה ב-10 בפברואר 1994) היא כדורגלנית ישראלית, המשחקת בעמדת החלוצה בקבוצת הפועל קטמון ירושלים מליגת העל ובנבחרת ישראל.

ביוגרפיה 
שטיינשניידר גדלה בבית שמש. בתום לימודי התיכון, היא הצטרפה למסלול העתודה האקדמית. בתום לימודי הנדסת אווירונאוטיקה בטכניון, שירתה כקצינה בחיל האוויר.

בילדותה, שיחקה שטיינשניידר כדורגל בשכונה, אך את קריירת הכדורגל המקצוענית שלה החלה רק בגיל 21, כאשר תוך כדי לימודיה בטכניון, החלה לשחק בקבוצת מכבי צור שלום ביאליק מהליגה הלאומית. בהמשך שיחקה גם במכבי כישרונות חדרה, הפועל עירוני פתח תקווה, אס"א תל אביב, מ.ס. קריית גת וב"בנות נתניה", לפני שעברה לשחק באירופה.

לאחר שסיימה את שירות הקבע שלה בצבא בשנת 2021, חתמה בקבוצת "נסטבד" מהליגה הדנית וב-2022, עברה לקבוצת "יזייר" מהליגה הצרפתית השנייה. בעונה זאת, הצליחה להגיע עם קבוצתה עד לגמר הגביע הצרפתי, בו הפסידה לפריז סן-ז'רמן. הייתה זו הופעה ראשונה של שחקנית כדורגל ישראלית בגמר הגביע בצרפת ובאחת מחמש הליגות הטובות באירופה.

לקראת עונת 2022/23 חתמה שטיינשניידר בעולה החדשה לליגת העל הפועל קטמון ירושלים, עמה הגיע למקום השני בליגה, וזכתה בתואר השחקנית הישראלית של העונה, כשהיא כובשת 6 שערי ליגה.

במדי נבחרת ישראל 
שטיינשניידר זומנה לראשונה לנבחרת וערכה את הופעת הבכורה שלה ב-20 באוגוסט 2019 במשחק הידידות מול קבוצת צ'לסי האנגלית מהסופר ליג לנשים, כשבמשחק נכחו 8,534 צופים ובכך נשבר שיא הצופים למשחק כדורגל נשים בישראל. נכון לסיום עונת 2022/23, שטיינשניידר צברה 18 הופעות בנבחרת ישראל, בהן כבשה שני שערים.

תארים 
 חברה בסגל סגנית מחזיקת הגביע הצרפתי – 2022
 השחקנית הישראלית של העונה – ליגת העל 2022/23

קישורים חיצוניים 

 ראיון קיץ עם שחקנית של הפועל קטמון ירושלים, רחל שטיינשניידר, ארגון שחקניות ושחקני הכדורגל, 29 ביוני 2023
 ראיון משותף עם רחל שטיינשניידר ואדווה בוכהולץ, מתוך הפודקאסטמון, הפוד של אוהדי הפועל ירושלים, 12 ביוני 2023
 פרופיל באתר ההתאחדות לכדורגל בישראל

הערות שוליים 

כדורגלניות ישראליות
כדורגלנים ישראלים
חלוצות כדורגל ישראליות
חלוצי כדורגל ישראלים
כדורגלניות אס"א תל אביב
כדורגלניות מ.ס. קריית גת
בוגרי הטכניון - מכון טכנולוגי לישראל
מהנדסי אווירונאוטיקה ישראלים
בוגרות הטכניון - מכון טכנולוגי לישראל
כדורגלניות הפועל קטמון ירושלים
ישראליות שנולדו ב-1994
ישראלים שנולדו ב-1994